กระทรวงสาธารณสุข ยืนยัน แม้สถานการณ์การแพร่ระบาดของโรคโควิด-19 ในประเทศไทยดีขึ้น แต่ยังคงใช้มาตรการเฝ้าระวังและค้นหาผู้ติดเชื้อเพิ่มเติมอย่างเข้มงวด
กระทรวงสาธารณสุข ยืนยัน แม้สถานการณ์การแพร่ระบาดของโรคโควิด-19 ในประเทศไทยดีขึ้น แต่ยังคงใช้มาตรการเฝ้าระวังและค้นหาผู้ติดเชื้อเพิ่มเติมอย่างเข้มงวดนายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวถึงสถานการณ์การแพร่ระบาดของโรคโควิด-19 ในวันนี้ (10 พ.ค.63) ว่า มีผู้ป่วยกลับบ้านได้ถึงร้อยละ 92.85 ของผู้ป่วยทั้งหมด โดยในวันนี้กลับบ้านได้เพิ่มเติม 7 ราย รวมกลับบ้านสะสม 2,794 ราย ทำให้ขณะนี้เหลือผู้ป่วยที่ยังรักษาอยู่ในโรงพยาบาล 159 ราย ซึ่งในวันนี้พบผู้ติดเชื้อรายใหม่ 5 ราย ไม่มีผู้เสียชีวิต ยอดผู้เสียชีวิตรวม 56 ราย ทำให้มีผู้ป่วยสะสมทั้งสิ้น 3,009 ราย โดยผู้ติดเชื้อรายใหม่ แบ่งเป็นผู้ที่มีประวัติสัมผัสกับผู้ป่วยยืนยันรายก่อนหน้านี้ 2 ราย ที่จังหวัดนราธิวาสและกรุงเทพมหานคร และเป็นผู้ที่เดินทางกลับจากต่างประเทศเข้ากักตัวเฝ้าระวังในสถานที่ที่รัฐจัดให้ 3 ราย อย่างไรก็ตาม กระทรวงสาธารณสุข ยังคงเข้มมาตรการค้นหาผู้ป่วยเชิงรุกในชุมชนและพื้นที่เสี่ยงต่างๆ เพื่อค้นหาผู้ติดเชื้อให้ได้มากที่สุด พร้อมขอความร่วมมือประชาชนอย่าประมาทในมาตรการป้องกันตนเองหรือวางใจว่าสถานการณ์ของประเทศดีขึ้นแล้ว ขณะเดียวกัน ขอแนะนำ 4 มาตราการ เพื่อเป็นการป้องกันตนเองให้ห่างไกลจากโรคโควิด-19 ได้แก่ การเว้นระยะห่างระหว่างผู้อื่น1 - 2 เมตร/ การออกแบบทางวิศวกรรมหรือการออกแบบสถานประกอบการไม่มีอุปกรณ์กั้น/ การปรับปรุงระบบงาน/ และการเฝ้าระวังตนเองเมื่อออกจากบ้านควรสวมหน้ากากอนามัยหรือหน้ากากผ้าทุกครั้งและหมั่นล้างมือนอกจากนี้ ในส่วนของพระสงฆ์ ที่ทยอยเดินทางกลับจากการแสวงบุญจากต่างประเทศ ตั้งแต่วันที่ 24 เมษายน 2563 รวม 229 รูป ได้เข้ากักตัวในพื้นที่พำนักสงฆ์ชั่วคราวที่รัฐบาลจัดให้ ขณะนี้ได้ครบกำหนดกับตัวและกลับวัดแล้วจำนวน 225 รูป ส่วนอีก 4 รูป ครบกำหนดกักตัวในวันที่ 13 พฤษภาคม 2563 และจะมีพระสงฆ์เดินทางกลับจากการแสวงบุญเพิ่มอีก 78 รูปในวันเดียวกัน ส่วนที่พำนักสงฆ์อีกแห่ง มีพระสงฆ์เข้ารับการกักตัวจำนวน 24 รูป จะครบกำหนดในวันที่ 23 พฤษภาคม 2563 อย่างไรก็ตาม ผลการตรวจจากห้องปฏิบัติการพบว่า ทุกรูปไม่พบเชื้อโควิด-19